А газета “Пухавіцкія навіны” ад 3 мая радуе цікаўнага да гісторыі чытача публіткацыяй старых газетных паведамленняў – з “Партизана Белоруссии” ад 29 ліпеня 1943, 19 жніўня 1943 г., 18 верасня 1943 г. Побач – выняткі з заметак газеты, якая ўжо памяняла назву – на “Сцяг камунізму”, за люты і жнівень 1945 г. Пад рубрыкай “Нашы землякі” пісьменнік і журналіст Аляксандр Хазянін, які нарадзіўся ў Пухавіцкім раёне, а зараз жыве ў Маладзечна, расказвае пра Браніслава Аляксандравіча Зубкоўскага – “Сцяжынкамі памяці”. Браніслаў Зубкоўскі – вядомы на Пухавіччыне педагог, літаратурны краязнаўца, аўтар некалькіх кніг, прысвечных стасункам з Пухавічычынай народнага песняра Якуба Коласа. Публікацыю А. Хазяніна можна смела залічваць у рэсурс літаратурнага краязнаўства. Грунтоўнасць, з якой журналіст падыйшоў да распрацоўкі тэмы, дае падставы працаваць з газетным арыткулам настаўнікам роднай літаратуры. Так што, застаецца параіць педагогам зрабіць выразку публікацыі альбо знайсці публікацыю на сайце “Пухавіцкіх навін” у Інтэрнэце.